目录

[文殊師利所說摩訶般若波羅蜜經 <卷上> 羽 47](#_Toc493839592)

[文殊師利所說摩訶般若波羅蜜經<卷下> 羽 52](#_Toc493839593)

文殊師利所說摩訶般若波羅蜜經 <卷上> 羽

梁扶南國三藏曼陁羅仙譯

如是我聞.一時,佛在舍衛國祇樹給

孤獨園,與大比丘僧滿足千人菩薩

摩訶薩十千人俱.以大莊嚴,而自莊

嚴,皆悉已住不退轉地.其名曰彌勒

菩薩、文殊師利菩薩、無㝵辯菩薩、不

捨擔菩薩,與如是等大菩薩俱.文殊

師利童眞菩薩摩訶薩明相現時,從

其住處,來詣佛所,在外而立.

爾時,尊者舍利弗、富樓那彌多羅

尼子、大目犍連、摩訶迦葉、摩訶迦旃

延、摩訶拘絺羅,如是等諸大聲聞,各

從住處,俱詣佛所,在外而立.佛知衆

會皆悉集已.爾時,如來從住處出,敷

座而坐,告舍利弗:「汝今何故,於晨朝

時,在門外立?」舍利弗白佛言:「世尊,文

殊師利童眞菩薩先已至此,住門外

立,我實於後晚來到耳.」爾時,世尊問

文殊師利:「汝實先來到此住處,欲見

如來耶?」文殊師利卽白佛言:「如是,世

尊.我實來此,欲見如來.何以故?我樂

正觀,利益衆生.我觀如來如如相不

異相、不動相、不作相、無生相、無滅相、

不有相、不無相、不在方、不離方、非三

世非不三世非二相非不二相非垢

相、非淨相,以如是等正觀,如來利益

衆生.」佛告文殊師利:「若能如是見於

如來心,無所取,亦無不取,非積聚,非

不積聚.」

爾時,舍利弗語文殊師利言:「若能如是

如汝所說,見如來者甚爲希有,爲一切

衆生故.見於如來,而心不取衆生之

相,化一切衆生,向於涅槃,而亦不取

向涅槃相.爲一切衆生,發大莊嚴,而

心不見莊嚴之相.」爾時,文殊師利童

眞菩薩摩訶薩語舍利弗言:「如是如

是,如汝所說,雖爲一切衆生,發大莊

嚴心,恒不見有衆生相,爲一切衆生

發大莊嚴,而衆生趣亦不增不減.假

使一佛住世,若一劫若過一劫,如此

一佛世界,復有無量無邊恒河沙諸

佛,如是一一佛,若一劫若過一劫,晝

夜說法,心無暫息.各各度於無量恒

河沙衆生,皆入涅槃,而衆生界,亦不

增不減.乃至十方諸佛世界,亦復如

是,一一諸佛說法教化,各度無量恒

河沙衆生,皆入涅槃,於衆生界,亦不

增不減.何以故?衆生定相不可得故.

是故衆生界不增不減.」舍利弗復語

文殊師利言:「若衆生界不增不減.何

故菩薩爲諸衆生,求阿耨多羅三

藐三菩提,常行說法?」文殊師利

言:「若諸衆生悉空相者,亦無菩薩求

阿耨多羅三藐三菩提,亦無衆生而

爲說法.何以故?我說法中,無有一法

當可得故.」

爾時,佛告文殊師利:「若無衆生,云何

說有衆生及衆生界?」文殊師利言:「衆

生界相如諸佛界.」又問:「衆生界者是

有量耶?」答曰:「衆生界量如佛界量.」佛

又問:「衆生界量有處所不?」答曰:「衆生

界量不可思議.」又問衆生界相爲有

住不?」答曰:「衆生無住,猶如空住.」佛告

文殊師利:「如是修般若波羅蜜時,當

云何住般若波羅蜜?」文殊師利言:「以

不住法,爲住般若波羅蜜.」佛復問文

殊師利:「云何不住法,名住般若波羅

蜜?」文殊師利言:「以無住相卽住般若

波羅蜜.」佛復告文殊師利:「如是住般

若波羅蜜時,是諸善根,云何增長,云

何損減?」文殊師利言:「若能如是住般

若波羅蜜,於諸善根,無增無減,於一

切法,亦無增無減.是般若波羅蜜性

相.亦無增無減.世尊,如是修般若波

羅蜜,則不捨凡夫法,亦不取賢聖法.

何以故?般若波羅蜜不見有法可取

可捨,如是修般若波羅蜜,亦不見涅

槃可樂,生死可厭.何以故?不見生死,

況復厭離,不見涅槃,何況樂著?如是

修般若波羅蜜,不見垢惱可捨,亦不

見功德可取.於一切法,心無增減.何

以故?不見法界有增減故.世尊,若能

如是,是名修般若波羅蜜.世尊,不見

諸法有生有滅,是修般若波羅蜜.世

尊,不見諸法有增有減,是修般若波

羅蜜.世尊,心無悕取,不見法相有可

求者,是修般若波羅蜜.世尊,不見好

醜不生高下,不作取捨.何以故?法無

好醜,離諸相故,法無高下,等法性故,法

無取捨,住實際故,是修般若波羅蜜.」

佛告文殊師利:「是諸佛法得不勝乎?」

文殊師利言:『我不見諸法有勝如,相

如來自覺一切法空,是可證知.」佛告

文殊師利:「如是如是.如來正覺自證

空法.」文殊師利白佛言:「世尊,是空法

中,當有勝如,而可得耶?」佛言:「善哉,善

哉!文殊師利,如汝所說,是眞法乎.」佛復謂

文殊師利言:「阿耨多羅是名佛法不?」文

殊師利言:「如佛所說,阿耨多羅是名

佛法.何以故?無法可得,名阿耨多羅.」

文殊師利言:『如是修般若波羅蜜,不

名法器,非化凡夫法,亦非佛法,非

增長法,是修般若波羅蜜.復次,世尊,

修般若波羅蜜時,不見有法可分別

思惟.」佛告文殊師利:「汝於佛法,不思

惟耶?」文殊師利言:「不也,世尊.如我思

惟不見佛法,亦不可分別,是凡夫法,

是聲聞法,是辟支佛法,如是名爲無

上佛法.復次,修般若波羅蜜時,不見

凡夫相,不見佛法相,不見諸法有決

定相,是爲修般若波羅蜜.復次,修般

若波羅蜜時,不見欲界,不見色界,不

見無色界,不見寂滅界.何以故?不見

有法是盡滅相,是修般若波羅蜜.復

次,修般若波羅蜜時,不見作恩者,不

見報恩者,思惟二相,心無分別,是修

般若波羅蜜.復次修般若波羅蜜時,

不見是佛法可取,不見是凡夫法可

捨,是修般若波羅蜜.復次,修般若波

羅蜜時,不見凡夫法可滅,亦不見佛

法而心證知,是修般若波羅蜜.」佛告

文殊師利:「善哉,善哉!汝能如是善說

甚深般若波羅蜜相,是諸菩薩摩訶

薩所學法印,乃至聲聞、緣覺學無學

人,亦當不離是印,而修道果.」

佛告文殊師利:「若人得聞是法,不驚

不畏者,不從千佛所種諸善根,乃至

百千萬億佛所久植德本,乃能於是

甚深般若波羅蜜,不驚不怖.」文殊師

利白佛言:「世尊,我今更說般若波羅

蜜義.」佛言:「便說.」世尊,修般若波羅蜜

時,不見法是應住,是不應住,亦不見

境界可取捨相.何以故?如諸如來不

見一切法境界相故,乃至不見諸佛

境界,況取聲聞、緣覺凡夫境界,不取

思議相,亦不取不思議相.不見諸法

有若干相,自證空法不可思議,如是

菩薩摩訶薩皆已供養無量百千萬

億諸佛,種諸善根,乃能於是甚深般

若波羅蜜,不驚不怖.復次,修般若波

羅蜜時,不見縛,不見解,而於凡夫乃

至三乘,不見差別相,是修般若波羅蜜.」

佛告文殊師利:「汝已供養幾所諸佛?」

文殊師利言:「我及諸佛如幻化相,不

見供養及與受者.」佛告文殊師利:「汝

今可不住佛乘耶?」文殊師利言:「如我

思惟,不見一法,云何當得住於佛乘?」

佛言文殊師利:「汝不得佛乘乎?」文殊

師利言:「如佛乘者,但有名字,非可得,

亦不可見,我云何得?」佛言文殊師利:

「汝得無㝵智乎?」文殊師利言:「我卽無

㝵,云何以無㝵,而得無閡?佛言:「汝坐

道場乎?」文殊師利言:「一切如來不坐道

場,我今云何獨坐道場?何以故?現見諸

法,住實際故.」佛言:「云何名實際?」文殊

師利言:「身見等是實際.」佛言:「云何身

見是實際?」文殊師利言:「身見如相,非

實非不實,不來不去,亦身非身,是名

實際.」

舍利弗白佛言:「世尊,若於斯義,諦了

決定,是名菩薩摩訶薩.何以故?得聞

如是甚深般若波羅蜜相,心不驚不

怖,不沒不悔.」

彌勒菩薩白佛言:「世尊,得聞如是般

若波羅蜜,具足法相,是卽近於佛坐.

何以故?如來現覺此法相故.」文殊師

利白佛言:「世尊,得聞甚深般若波羅

蜜,能不驚不怖,不沒不悔,當知此人

卽是見佛.」

爾時,復有無相優婆夷,白佛言:「世尊,

凡夫法、聲聞法、辟支佛法、佛法是諸

法皆無相.是故於所從聞般若波羅

蜜,皆不驚不怖,不沒不悔.何以故?一

切諸法本無相故.」

佛告舍利弗:「善男子、善女人若聞如

是甚深般若波羅蜜,心得決定,不驚

不怖,不沒不悔,當知是人卽住不退

轉地.若人聞是甚深般若波羅蜜,不

驚不怖,信樂聽受,歡喜不厭,是卽具

足檀波羅蜜、尸波羅蜜、羼提波羅蜜、

毘梨耶波羅蜜、禪波羅蜜、般若波羅

蜜,亦能爲他,顯示分別,如說修行.」

佛告文殊師利:「汝觀何義,爲得阿耨

多羅三藐三菩提,住阿耨多羅三藐

三菩提?」文殊師利言:「我無得阿耨多

羅三藐三菩提,我不住佛乘,云何當

得阿耨多羅三藐三菩提?如我所說,

卽菩提相.」佛讚文殊師利言:「善哉,善

哉!汝能於是甚深法中,巧說斯義,汝

於先佛久種善根,以無相法,淨修梵

行.」文殊師利言:「若見有相,則言無相.

我今不見有相,亦不見無相,云何而

言以無相法,淨修梵行?」佛告文殊師

利:「汝見聲聞戒耶?」答曰:「見.」佛言:「汝云

何見?」文殊師利言:「我不作凡夫見,不

作聖人見,不作學見,不作無學見,不

作大見,不作小見,不作調伏見,不作

不調伏見,非見非不見.」

舍利弗語文殊師利言:「汝今如是觀

聲聞乘,若觀佛乘,當復云何?」文殊師

利言:「不見菩提法,不見修行菩提及

證菩提者.」舍利弗語文殊師利言:「云

何名佛,云何觀佛?」文殊師利言:「云何

爲我?」舍利弗言:「我者,但有名字,名字

相空.」文殊師利言:「如是如是.如我但

有名字,佛亦但有名字,名字相空.卽

是菩提不以名字,而求菩提,菩提之

相無言無說.何以故?言說菩提,二俱

空故.

復次,舍利弗,汝問云何名佛,云何觀

佛者,不生不滅,不來不去,非名非相,

是名爲佛.如自觀身實相,觀佛亦然,

唯有智者,乃能知耳,是名觀佛.」

爾時,舍利弗白佛言:「世尊,如文殊師

利所說,般若波羅蜜非初學菩薩所

能了知,文殊師利言非但初學菩薩

所不能知,及諸二乘所作已辦者,亦

未能了知.如是說法,無能知者.何以

故?菩提之相實無有法,而可知故,無

見無聞,無得無念,無生無滅,無說無

聽.如是菩提性相空寂,無證無知,無

形無相,云何當有得菩提者?」

舍利弗語文殊師利言:「佛於法界,不

證阿耨多羅三藐三菩提耶?」文殊師

利言:「不也,舍利弗.何以故?世尊卽是

法界,若以法界,證法界者,卽是諍論.

舍利弗法界之相,卽是菩提.何以故?

是法界中,無衆生相,一切法空故.一

切法空,卽是菩提,無二無分別故.舍

利弗,無分別中,則無知者,若無知者,

卽無言說,無言說相,卽非有非無,非

知非不知,一切諸法亦復如是.何以

故?一切諸法不見處所,決定性故.如

逆罪相,不可思議.何以故?諸法實相

不可壞故.如是逆罪亦無本性,不生

天上,不墮地獄,亦不入涅槃.何以故?

一切業緣皆住實際,不來不去,非因

非果.何以故?法界無邊無前無後故.

是故舍利弗,若見犯重比丘,不墮地

獄,淸淨行者,不入涅槃.如是比丘非

應供,非不應供,非盡漏,非不盡漏.何

以故?於諸法中,住平等故.」

舍利弗言:「云何名不退法忍?」文殊師

利言:「不見少法有生滅相,名不退法

忍.」舍利弗言:「云何復名不調比丘?」文

殊師利言:「漏盡阿羅漢是名不調.何

以故?諸結已盡,更無所調故,名不調.

若過心行,名爲凡夫.何以故?凡夫衆

生不順法界.是故名過.舍利弗言:「善

哉,善哉!汝今爲我,善解漏盡阿羅漢

義.」文殊師利言:「如是如是.我卽漏盡

眞阿羅漢.何以故?斷求聲聞欲及辟

支佛欲,以是因緣故,名漏盡得阿羅漢.」

佛告文殊師利:「諸菩薩等坐道場時,

覺悟阿耨多羅三藐三菩提不?」文殊

師利言:「菩薩坐於道場,無有覺悟阿

耨多羅三藐三菩提.何以故?如菩提

相,無有少法而可得者,名阿耨多羅

三藐三菩提無相菩提,誰能坐者,亦

無起者,以是因緣,不見菩薩坐於道

場,亦不覺證阿耨多羅三藐三菩提.」

文殊師利白佛言:「世尊,菩提卽五逆,

五逆卽菩提.何以故?菩提、五逆無二

相故,無學.無學者無見,無見者無知,

無知者無分別,無分別者如是之相,

名爲菩提見五逆相,亦復如是.若言

見有菩提,而取證者,當知此輩卽是

增上慢人.」

爾時,世尊告文殊師利:「汝言我是如

來,謂我爲如來乎?」文殊師利言:「不也,

世尊.我謂不是如來,爲如來耶?無有

如相可名,爲如亦無如來智,能知於

如.何以故?如來及智無二相故,空爲

如來,但有名字,我當云何謂是如來?」

佛告文殊師利:「汝疑如來耶?」文殊師

利言:「不也,世尊.我觀如來,無決定性,

無生無滅,故無所疑.」

佛告文殊師利:「汝今不謂如來出現

於世耶?」文殊師利言:「若有如來出現

世者,一切法界亦應出現.」

佛告文殊師利:「汝謂恒沙諸佛入涅

槃耶?」文殊師利言:「諸佛一相不可思

議.」佛語文殊師利:「如是如是.佛是一

相不思議相.」文殊師利白佛言:「世尊,

佛今住世耶?」佛語文殊師利:「如是如

是.」文殊師利言:「若佛住世,恒沙諸佛

亦應住世.何以故?一切諸佛皆同一

相,不思議相,不思議相,無生無滅.若

未來諸佛出興於世,一切諸佛亦皆

出世.何以故?不思議中,無過去、未來、

現在相,但衆生取著,謂有出世,謂佛

滅度.」佛語文殊師利:「此是如來、阿羅

漢阿鞞跋致菩薩所解.何以故?是三

種人聞甚深法,能不誹謗,亦不讚歎.」

文殊師利白佛言:「世尊,如是不思議法,

誰當誹謗,誰當讚歎?」

佛告文殊師利:「如來不思議,凡夫亦

不思議.」文殊師利白佛言:「世尊,凡夫

亦不思議耶?」佛言:「亦不思議.何以故?

一切心相皆不思議文殊師利言若

如是說,如來不思議,凡夫亦不思議,

今無數諸佛求於涅槃,徒自疲勞.何

以故?不思議法,卽是涅槃,等無異故.」

文殊師利言:「如是凡夫不思議,諸佛

不思議,若善男子、善女人久習善根,

近善知識,乃能了知.」

佛告文殊師利:「汝欲使如來,於衆生

中,爲最勝耶?」文殊師利言:「我欲使如

來,於諸衆生,爲最第一,但衆生相,亦

不可得.」佛言:「汝欲使如來,得不思議

法耶?」文殊師利言:「欲使如來,得不思

議法.而於諸法,無成就者.」佛告文殊

師利:「汝欲使如來,說法教化耶?」文殊

師利白佛言:「我欲使如來,說法教化,

而是說及聽者,皆不可得.何以故?住

法界故,法界衆生無差別相.」

佛告文殊師利:「汝欲使如來,爲無上

福田耶?」文殊師利言:「如來是無盡福

田,是無盡相,無盡相卽無上福田,非

福田,非不福田,是名福田.無有明闇

生滅等相,是名福田.若能如是解福

田相,深植善種亦無增減.」

佛告文殊師利:「云何植種不增不減?」

文殊師利言:「福田之相不可思議.若

人於中,如法修善,亦不可思議.如是

植種名無增無減,亦是無上最勝福

田.」爾時,大地以佛神力,六種震動,現

無常相一萬六千人,皆得無生法忍,

七百比丘、三千優婆塞、四萬優婆夷、

六十億那由他六欲諸天,遠塵離垢,

於諸法中,得法眼淨.

文殊師利所說摩訶般若波羅蜜經卷上

戊戌歲高麗國大藏都監奉

勅彫造

文殊師利所說摩訶般若波羅蜜經<卷下> 羽

梁扶南國三藏曼陁羅仙譯

爾時,阿難從座而起,偏袒右肩,右膝

著地,白佛言:「世尊,何因緣故,如是大

地六種震動?」佛告阿難:「我說福田無

差別相故,現斯瑞.往昔諸佛亦於此

處,作如是說福田之相,利益衆生,一

切世界,六種震動.」舍利弗白佛言:「世

尊,文殊師利是不可思議.何以故?所

說法相不可思議.」佛告文殊師利:「如

是如是.如舍利弗言,汝之所說實不

可思議.」文殊師利白佛言:「世尊,不可思

議,不可說思議,亦不可說.如是思議,

不思議性俱不可說,一切聲相非思

議,亦非不可思議.」佛言:「汝入不思議

三昧耶?」文殊師利言:「不也.世尊,我卽

不思議,不見有心能思議者,云何而

言入不思議三昧?我初發心欲入是

定,而今思惟實無心相,而入三昧,如

人學射,久習則巧,後雖無心,以久習

故箭發皆中,我亦如是.初學不思議

三昧繫心一緣,若久習成就,更無心

想,恒與定俱.」舍利弗語文殊師利言:

「更有勝妙寂滅定不?」文殊師利言:「若

有不思議定者,汝可問言:「更有寂滅

定不?」.如我意解不可思議定,尚不可

得,云何問有寂滅定乎?」舍利弗言:「不

可思議定不可得耶?」

文殊師利言:「思議定者,是可得相,不

可思議定者,不可得相.一切衆生實

成就不思議定.何以故?一切心相卽非

心故,是名不思議定.是故一切衆生

相及不思議三昧相等,無分別.」佛讚

文殊師利言:「善哉,善哉!汝於諸佛久

殖善根,淨修梵行,乃能演說甚深三

昧.汝今安住如是般若波羅蜜中.」文

殊師利言:「若我住般若波羅蜜中,能

作是說卽是有想,便住我想.若住有

想我想中者,般若波羅蜜便有處所,

般若波羅蜜若住於無亦是我想,亦

名處所,離此二處,住無所住.如諸佛

住安處寂滅,非思議境界,如是不思

議名般若波羅蜜住處般若波羅蜜

處,一切法無相,一切法無作般若波

羅蜜,卽不思議,不思議卽法界,法界

卽無相,無相卽不思議,不思議卽般,

若波羅蜜,般若波羅蜜法界無二無

別,無二無別卽法界,法界卽無相,無

相卽般若波羅蜜界,般若波羅蜜界

卽不思議界,不思議界卽無生無滅

界,無生無滅界卽不思議界.」文殊師

利言:「如來界及我界卽不二相,如是

修般若波羅蜜者,則不求菩提.何以

故?菩提相離,卽是般若波羅蜜故.世

尊,若知我相,而不可著,無知無著,是

佛所知不可思議,無知無著卽佛所

知.何以故?知體本性無所有相.云何

能轉法界?若知本性,無體無著者,卽

名無物.若無有物,是無處所,無依無

住.無依無住,卽無生無滅,無生無滅,

卽是有爲無爲功德.若如是知,則無

心想,無心想者,云何當知有爲無爲

功德?無知卽不思議,不思議者,是佛

所知.亦無取無不取,不見三世去、來

等相,不取生滅及諸起作,亦不斷不

常.如是知者,是名正智、不思議智.如

虛空無,此無彼不可比類無好惡,無

等等,無相無貌.」佛告文殊師利:「若如

是知名不退智.」文殊師利言:「無作智

名不退智.猶如金鋌,先加鎚打,方知

好惡.若不治打,無能知者,不退智相

亦復如是.要行境界,不念不著,無起

無作具足,不動不生不滅,爾乃顯現.」

爾時,佛告文殊師利言:「如諸如來,自

說己智,誰當能信?」文殊師利言:「如是

智者非涅槃法,非生死法,是寂滅行,

是無動行,不斷貪欲、瞋恚、愚癡,亦非

不斷.何以故?無盡無滅,不離生死,亦

非不離不修道,非不修道,作是解者,

名爲正信.」佛告文殊師利言:「善哉,善

哉!如汝所說深解斯義.」爾時,摩訶迦

葉白佛言:「世尊,於當來世,若說如是

甚深正法,誰能信解如聞受行?」佛告

迦葉:「今此會中比丘、比丘尼、優婆塞、

優婆夷得聞此經者,如是人等於未

來世,若聞是法,必能信解,於甚深般

若波羅蜜,乃能讀誦,信解受持,亦爲

他人,分別演說.譬如長者失摩尼寶,

憂愁苦惱,後若還得,心甚歡喜.如是

迦葉比丘、比丘尼、優婆塞、優婆夷等

亦復如是,有信樂心.若不聞法,則生

苦惱,若得聞時,信解受持,常樂讀誦,

甚大歡喜.當知此人卽是見佛,亦卽

親近,供養諸佛.」佛告迦葉:「譬如忉利

天上波利質多羅樹皰初出時,是中

諸天見是樹已,皆大歡喜,此樹不久

必當開敷.若比丘、比丘尼、優婆塞、優

婆夷得聞般若波羅蜜,能生信解,亦

復如是,此人不久亦當開敷,一切佛

法於當來世,有比丘、比丘尼、優婆塞、

優婆夷聞般若波羅蜜,信受讀誦,心

不悔沒.當知是人已從此會,聽受是

經,亦能爲人聚落、城邑,廣說流布.當

知是人佛所護念,如是甚深般若波

羅蜜中,有能信樂,無疑惑者,是善男

子、善女人於過去諸佛久已,修學殖

衆善根.譬如有人以手穿珠,忽遇無

上眞摩尼寶,心大歡喜,當知是人必

已曾見.如是迦葉若善男子、善女人

修學餘法,忽然得聞甚深般若波羅

蜜,能生歡喜,亦復如是.當知此人已

曾聞故,若有衆生得聞甚深般若波

羅蜜,心能信受,生大歡喜.如是人等

亦曾親近無數諸佛,從聞般若波羅

蜜,已修學故.譬如有人先所經,見城

邑、聚落,後若聞人讚歎,彼城所有園

苑種種池泉、華果、林樹,男、女人民皆

可愛樂,是人聞已,卽大歡喜,更勸令

說,是城園苑衆好嚴飾,雜華池泉,多

諸甘果,種種珍妙一切愛樂,是人得

聞,重甚歡喜.如是之人皆曾見故.若

善男子、善女人有聞般若波羅蜜,信

心聽受,能生歡喜,樂聞不厭,而更勸

說,當知此輩已從文殊師利,曾聞如

是般若波羅蜜故.」迦葉白佛言:「世尊,

若將來世,善男子、善女人得聞是甚

深般若波羅蜜,信樂聽受,以是相故,

當知此人亦於過去佛所,曾聞修學.」

文殊師利白佛言:「世尊,佛說諸法無

作無相,第一寂滅.若善男子、善女人

有能如是諦了斯義,如聞如說,爲諸

如來之所讚歎,不違法相,是卽佛說

亦是熾然,般若波羅蜜相,亦名熾燃.

具足佛法,通達實相,不可思議.」佛告

文殊師利:「我本行菩薩道時,修諸善

根,欲住阿鞞跋致地,當學般若波羅

蜜,欲成阿耨多羅三藐三菩提,當學

般若波羅蜜.若善男子、善女人欲解

一切法相,欲知一切衆生心界,皆悉

同等,當學般若波羅蜜.文殊師利,欲

學一切佛法,具足無㝵,當學般若波

羅蜜,欲學一切佛,成阿耨多羅三藐

三菩提時,相好威儀,無量法式,當學

般若波羅蜜,欲知一切佛,不成阿耨

多羅三藐三菩提.一切法式及諸威

儀當學般若波羅蜜.何以故?是空法

中不見諸佛菩提等故.若善男子、善

女人欲知如是等相無疑惑者,當學

般若波羅蜜.何以故?般若波羅蜜不

見諸法若生若滅,若垢若淨.是故善

男子、善女人應作如是學般若波羅

蜜,欲知一切法,無過去、未來、現在等

相,當學般若波羅蜜.何以故?法界性

相無三世故.欲知一切法,同入法界,

心無罣㝵,當學般若波羅蜜,欲得三

轉十二行法輪,亦自證知而不取著,

當學般若波羅蜜,欲得慈心遍覆一

切衆生,而無限齊,亦不作念.有衆生

相,當學般若波羅蜜,欲得於一切衆

生不起諍論,亦復不取無諍論相,當

學般若波羅蜜,欲知是處,非處十力

無畏,住佛智慧,得無㝵辯,當學般若

波羅蜜.」爾時,文殊師利白佛言:「世尊,

我觀正法,無爲無相,無得無利,無生

無滅,無來無去,無知者無見者,無作

者,不見般若波羅蜜,亦不見般若波

羅蜜境界,非證非不證,不作戲論,無

有分別一切法無盡離盡,無凡夫法,

無聲聞法,無辟支佛法.佛法非得非

不得,不捨生死,不證涅槃,非思議非

不思議,非作非不作法相,如是不知,

云何當學般若波羅蜜?」

爾時,佛告文殊師利:「若能如是知諸

法相,是名當學般若波羅蜜菩薩摩

訶薩.若欲學菩提自在三昧,得是三

昧已,照明一切甚深佛法,及知一切

諸佛名字,亦悉了達諸佛世界無有

障㝵,當如文殊師利所說,般若波羅

蜜中學.」文殊師利白佛言:「世尊,何以

故,名般若波羅蜜?」佛言:「般若波羅蜜

無邊無際,無名無相,非思量,無歸依,

無洲渚,無犯無福,無晦無明,猶如法

界無有分齊,亦無限數,是名般若波

羅蜜,亦名菩薩摩訶薩行處.非處非

不行處悉入一乘,名非行處.何以故?

無念無作故.」文殊師利白佛言:「世尊,

當云何行,能速得阿耨多羅三藐三

菩提?」佛言:「文殊師利,如般若波羅蜜

所說行,能速得阿耨多羅三藐三菩

提.復有一行三昧.若善男子、善女人

修是三昧者,亦速得阿耨多羅三藐

三菩提.」文殊師利言:「世尊,云何名一

行三昧?」佛言:「法界一相繫緣法界,是

名一行三昧.若善男子、善女人欲入

一行三昧,當先聞般若波羅蜜,如說

修學,然後能入一行三昧.如法界緣,

不退不壞,不思議,無㝵無相,善男子、

善女人欲入一行三昧,應處空閑,捨

諸亂意,不取相貌繫心,一佛專稱名

字,隨佛方所,端身正向,能於一佛,念

念相續,卽是念中,能見過去、未來、現

在諸佛.何以故?念一佛功德無量無

邊,亦與無量諸佛功德,無二不思議

佛法等無分別,皆乘一如成最正覺,

悉具無量功德,無量辯才.如是入一行

三昧者,盡知恒沙諸佛法界無差別

相阿難所聞,佛法得念摠持辯才,智

慧於聲聞中,雖爲最勝,猶住量數,則

有限㝵.若得一行三昧,諸經法門,一

一分別,皆悉了知,決定無㝵,晝夜常

說智慧辯才,終不斷絕.若比阿難多

聞辯才,百千等分不及其一.菩薩摩

訶薩應作是念:「我當云何逮得一行

三昧不可思議功德無量名稱?」.佛言:

菩薩摩訶薩當念一行三昧,常勤精

進,而不懈怠,如是次第漸漸修學,則

能得入一行三昧不可思議功德,作

證除謗正法,不信惡業,重罪障者,所

不能入.復次,文殊師利,譬如有人得

摩尼珠,示其珠師,珠師答言:「此是無

價,眞摩尼寶.」.卽求師言:「爲我治磨,勿

失光色.」.珠師治已,隨其磨時,珠色光

明,映徹表裏.文殊師利,若有善男子、

善女人修學一行三昧不可思議功

德,無量名稱隨修學時,知諸法相,明

達無㝵功德增長,亦復如是.文殊師

利,譬如日輪光明遍滿無有減相,若

得一行三昧,悉能具足一切功德,無有

缺少,亦復如是.照明佛法如日輪光.

文殊師利我所說法皆是 一味離味

解脫味,寂滅味,若善男子、善女人得

是一行三昧者,其所演說,亦是一味

離味,解脫味,寂滅味.隨順正法,無錯

謬相.文殊師利,若菩薩摩訶薩得是

一行三昧,皆悉滿足助道之法,速得

阿耨多羅三藐三菩提.復次,文殊師

利,菩薩摩訶薩不見法界,有分別相,

及以一相速得阿耨多羅三藐三菩

提相,不可思議是菩提中,亦無得佛.

如是知者,速得阿耨多羅三藐三菩

提,若信一切法,悉是佛法,不生驚怖,

亦不疑惑.如是忍者速得阿耨多羅

三藐三菩提.」文殊師利白佛言:「世尊,

以如是因,速得阿耨多羅三藐三菩

提耶?」佛言:「得阿耨多羅三藐三菩提.

不以因得,不以非因得.何以故?不思

議界不以因得,不以非因得.若善男

子、善女人聞如是說,不生懈怠,當知

是人已於先佛種諸善根.是故比丘、

比丘尼聞說是甚深般若波羅蜜,不

生驚怖,卽是從佛出家.若優婆塞、優

婆夷得聞如是甚深般若波羅蜜,心

不驚怖,卽是成就眞歸依處.

文殊師利,若善男子、善女人不習甚

深般若波羅蜜,卽是不修佛乘.譬如

大地一切藥木,皆依地生長.文殊師

利,菩薩摩訶薩亦復如是,一切善根

皆依般若波羅蜜,而得增長.於阿耨

多羅三藐三菩提,不相違背.」爾時,文

殊師利白佛言:「世尊,此閻浮提城邑

聚落當於何處,演說如是甚深般若

波羅蜜?」佛告文殊師利:「今此會中,若

有人聞般若波羅蜜,皆發誓言:「於未

來世,常得與般若波羅蜜相應,從是

信解,未來世中,能聽是經.」.當知此人

不從餘小善根中來所,能堪受,聞已

歡喜.文殊師利,若復有人從汝聽是

般若波羅蜜,應作是言:「此般若波羅

蜜中,無聲聞、辟支佛法,佛法亦無凡

夫生滅等法.」.文殊師利白佛言:「世尊,

若比丘、比丘尼、優婆塞、優婆夷、來問

我言:「云何如來說般若波羅蜜?」,我當

答言:「一切諸法無諍論相,云何如來

當說般若波羅蜜?「.何以故?不見有法可

與法諍論,亦無衆生心識能知.復次,

世尊,我當更說究竟實際.何以故?一

切法相同入實際.阿羅漢無別勝法.

何以故?阿羅漢法、凡夫法不一不異

故.復次,世尊,如是說法,無有衆生已

得涅槃,今得當得.何以故?無有決定

衆生相故.」文殊師利言:「若人欲聞般

若波羅蜜,我當作如是說,其有聽者

不念不著,無聞無得,當如幻人無所

分別.如是說者,是眞說法.是故聽者

莫作二相,不捨諸見,而修佛法,不取

佛法,不捨凡夫法.何以故?佛及凡夫

二法相空,無取捨故.若人問,我當作

是說,如是安慰,如是建立,善男子、善

女人應如是問作如是住心不退不

沒,當如法相隨順般若波羅蜜說.」

爾時,世尊歎文殊師利:「善哉,善哉!如

汝所說,若善男子、善女人欲見諸佛,

應學如是般若波羅蜜,欲親近諸佛,

如法供養,應學如是般若波羅蜜.若

欲言:「如來是我世尊.」,應學如是般若

波羅蜜.若言如來非我世尊,亦應學

如是般若波羅蜜.若欲成阿耨多羅

三藐三菩提,應學如是般若波羅蜜.

若欲不成阿耨多羅三藐三菩提,亦

應學如是般若波羅蜜.若欲成就一

切三昧,應學如是般若波羅蜜.若欲

不成就一切三昧,亦應學如是般若

波羅蜜.何以故?無作三昧無異相故.

一切法無生無出故.若欲知一切法

假名,應學如是般若波羅蜜.若欲知

一切衆生修菩提道,不求菩提相,心

不退沒,應學如是般若波羅蜜.何以

故?一切法皆菩提相故.若欲知一切衆

生行非行相,非行卽菩提,菩提卽法

界,法界卽實際,心不退沒,應學如是

般若波羅蜜.若欲知一切如來神通

變化,無相無㝵,亦無方所應學,如是

般若波羅蜜.」佛告文殊師利:「若比丘、

比丘尼、優婆塞、優婆夷欲得不墮惡

趣,當學般若波羅蜜,一四句偈受持

讀誦,爲他解說,隨順實相.如是善男

子、善女人當知決定得阿耨多羅三

藐三菩提,則住佛國.若聞如是般若

波羅蜜,不驚不畏,心生信解,當知此

輩佛所印可是佛所行大乘法印.若

善男子、善女人學此法印,超過惡趣,

不入聲聞、辟支佛道以超過故.」

爾時,帝釋三十三天以天妙華、優鉢

羅華、拘物頭華、分陁利華、天曼陁羅

華等,天栴檀香及餘末香,種種金寶,

作天伎樂,爲供養般若波羅蜜幷諸

如來及文殊師利,以散其上,作是供

養已,願:「我常聞般若波羅蜜法印.」.釋

提桓因復作是願:「願閻浮提善男子、

善女人常使得聞是經,決定佛法,皆

令信解受持讀誦,爲人演說一切諸

天,爲作擁護.」.爾時,佛告釋提桓因言:

「憍尸迦,如是如是.善男子、善女人當

得決定諸佛菩提.」文殊師利白佛言:

「世尊,如是受持善男子、善女人得大

利益功德無量.」爾時,以佛神力,一切

大地六種震動.佛時微笑,放大光明,

遍照三千大千世界.文殊師利白佛

言:「世尊,卽是如來印般若波羅蜜相.」

佛言:「文殊師利,如是如是.說般若波

羅蜜已,皆現此瑞,爲印般若波羅蜜

故.使人受持,令無讚毀.何以故?無相法

印不可讚毀,我今以是法印,令諸天

魔不能得便.」佛說是已,爾時諸大菩

薩及四部衆聞說般若波羅蜜,歡喜

奉行.

文殊師利所說摩訶般若波羅蜜經卷下

戊戌歲高麗國大藏都監奉

勅彫造